31989L0680
L 398/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 21 декември 1989 година
за изменение на Директива 77/536/ЕИО за сближаването на законодателствата на държавите-членки относно защитните конструкции при преобръщане на колесни селскостопански и горски трактори
(89/680/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ
като взе предвид Договора за основаване на Европейската икономическа общност, и по-специално член 100а от него,
като взе предвид предложението на Комисията (1),
в сътрудничество с Европейският парламент (2),
като взе предвид становището на Икономическия и социален комитет (3),
като има предвид, че е необходимо да се приемат мерки, съобразени с целта на постепенното изграждане на вътрешния пазар през периода, който изтича на 31 декември 1992 г.; като има предвид, че вътрешният пазар съставлява пространство без вътрешни граници, в което е осигурено свободно движение на стоки, хора, услуги и капитали;
като има предвид, че член 9 от Директива 77/536/ЕИО (4), последно изменена с Директива 87/354/ЕИО (5), ограничава обхвата на цитираната директива за колесни селскостопански и горски трактори с маса между 1,5 и 4,5 тона; като има предвид, че нарастване от 1,5 тона за максималната маса, както е предвидена до сега не би имало някакви съществени недостатъци от гледна точка на безопасността при движение по пътищата и безопасността при работа на полето;
като има предвид, че защитните конструкции при преобръщане на трактори с маса между 4,5 и 6 тона могат да бъдат третирани по същия начин, както тези на трактори с маса между 1,5 и 4,5 тона и следователно може да се съгласува ползата от същите правила,
ПРИЕ НАСТОЯЩАТА ДИРЕКТИВА:
Член 1
В член 9, четвъртото тире от Директива 77/536/ЕИО, „маса между 1,5 и 4,5 тона“ се замества с „маса между 1,5 и 6 тона“.
Член 2
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива в срок до дванадесет месеца, считано от 3 януари 1990 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 21 декември 1989 година.